8.12.2004 Euroopa Liidu Teataja L 361/21 II (Aktid, mille avaldamine ei ole kohustuslik) KOMISJON KOMISJONI OTSUS, 10. detsember 2003, Prantsusmaa poolt France 2-le ja France 3-le antud riigiabi kohta (teatavaks tehtud numbri K(2003) 4497 all) (Ainult prantsuskeelne tekst on autentne) (EMPs kohaldatav tekst) (2004/838/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artikli 88 lõike 2 esimest lõiget, võttes arvesse Euroopa Majanduspiirkonna lepingut, eriti selle artikli 62 lõike 1 punkti a, olles vastavalt nimetatud artiklitele (') kutsunud huvitatud isikuid üles esitama märkusi ja võtnud need märkused arvesse, ning arvestades järgmist: I. MENETLUS 10. märtsil 1993 esitas Prantsuse Televisiooni 1 AS (edaspidi TF1) komisjonile kaebuse seoses avalik- õiguslike kanalite France 2 ja France 3(2) rahastamis- ja kasutamisviisiga. See kaebus esitati asuta- mislepingu artikli 81, artikli 86 lõike 1 ja artikli 87 rikkumise kohta. TF1 hindab asutamislepingu artikli 81 alusel, et France 2 ja France 3 viisid ellu teatud hulga ühiselt kooskõlastatud tegevusi, mille eesmärgiks ja tagajärjeks oli konkurentsi piiramine. TF1 kinnitab lepingu artikli 86 alusel, et Prantsuse riik rakendab meetmeid, mis on vastuolus riigi- ja eraettevõtete võrdväärse kohtlemise põhimõttega, ja meetmeid, mis eeldavad või julgustavad konkurentsivastaseid kokkuleppeid. Lõpuks kinnitab TF1 asutamislepingu artikli 87 alusel, et televisioonimaks, erinevad toetused ja kapitalidotatsioonid ning puudujäägi load, mida võimaldati France 2-le ja France 3-le 90. aastate alguses, moodustavad riigiabi. Lisaks peab TF1 riigiabiga võrdväärset mõju omavaks meetmeks asjaolu, et audiovisuaalteenuste ülemnõukogul (edaspidi CSA) ei ole võimalik kohaldada avalik-õigus- like kanalite suhtes rahalisi karistusi. TF1 arvestab, et see riigiabi võimaldas avalik-õiguslikel kanalitel vabaneda ärilise kulutasuvuse sundusest ja teha kõrgemaid pakkumisi televisiooniõiguste ostmiseks ning praktiseerida kahjudega müügi hindu ja kunstlikke hinnaalandusi oma reklaamiekraanidel või sponsorlustegevuses. (1) EÜT C 340, 27.11.1999, lk 57. (2) Käesolevas otsuses viitame selguse mõttes ainult nimedele “France 2” ja “France 3”, millega asendati 1992. aasta septembris nimed “Antenne 2” ja “France Regions 3”.